**Δεξιότητες**

Παραγωγική μάθηση μέσω των τεχνών και της Δημιουργικότητας

Κοινωνικές δεξιότητες

**ΕΡΓΑΣΤΗΡΙΟ 3**. «Η φύση είναι το σπίτι μας!»

**Διάρκεια:** 90΄ (δύο διδακτικές ώρες)

**Περιεχόμενο:** Τοπικό φυσικό και πολιτιστικό περιβάλλον

**Εποπτικό Υλικό**:

1. α. Μουσείο Φυσικής Ιστορίας Κρήτης. Εκπαιδευτικά Προγράμματα για σχολεία.

<https://www.nhmc.uoc.gr/education/ekp-programmata-sxolikes-omades>

β. Μουσείο Φυσικής Ιστορίας Γουλανδρή. Ψηφιακή ξενάγηση

<https://virtualtour.gnhm.gr/>

2. Μουσείο Φυσικής Ιστορίας Κρήτης. Ψηφιακό μονοπάτι: Τα ζώα και τα φυτά προσαρμόζονται στο περιβάλλον.

<https://www.nhmc.uoc.gr/archives/30595>

**Προσδοκώμενα αποτελέσματα:** Οι μαθητές και οι μαθήτριες αναμένεται

* Να μάθουν περισσότερα για τη φύση και το φυσικό περιβάλλον της Ελλάδας και του τόπου τους
* Να αποκτήσουν την εμπειρία μιας επίσκεψης στο πεδίο σε Μουσείο Φυσικής Ιστορίας

ΟΔΗΓΙΕΣ

1. Σε όλη την Ελλάδα αλλά και στον κόσμο υπάρχουν πολλά Μουσεία Φυσικής Ιστορίας *(Σε ποια θεματική κατηγορία ανήκουν; Με ποια έννοια της Αειφόρου Ανάπτυξης ταιριάζουν;)*. Ο/η εκπαιδευτικός μπορεί να προσαρμόσει αυτό το Εργαστήρι με επίκεντρο το πιο κοντινό Μουσείο Φυσικής Ιστορίας στο σχολείο που διδάσκει **(Εποπτικό υλικό 1)**.
2. Εδώ, προτείνεται, ενδεικτικά, να παρακολουθήσουν οι μαθητές/τριες της Γ΄ τάξης το εκπαιδευτικό πρόγραμμα «Ψηφιακό μονοπάτι: Τα ζώα και τα φυτά προσαρμόζονται στο περιβάλλον».
3. Στην ιστοσελίδα του Μουσείου/ προγράμματος **(Εποπτικό υλικό 2)** υπάρχει πλούσιο υλικό για τον/την εκπαιδευτικό και για τους/τις μαθητές/τριες που μπορεί να καλύψει όλα τα εκπαιδευτικά στάδια της επίσκεψης και μπορεί να χρησιμοποιηθεί- στην ανάγκη- και στην εξ αποστάσεως εκπαίδευση.
4. *Δεν ξεχνώ το πριν και το μετά της επίσκεψής μου στο Μουσείο!*

 ΑΞΙΟΛΟΓΗΣΗ

***Portfolio:*** *Εργασίες από το Μουσείο, σημειώσεις: οι εντυπώσεις μου!*