**Δεξιότητες**

Κριτική σκέψη, Συνεργασία, Δημιουργικότητα, κοινωνικές δεξιότητες, Υπευθυνότητα, Επίλυση προβλήματος

**ΕΡΓΑΣΤΗΡΙΟ 7.** «Το εφημεριδάκι μας! - Αξιολόγηση»

**Διάρκεια:** 90΄ (δύο διδακτικές ώρες)

**Περιεχόμενο:** Μουσειακή Εκπαίδευση, Εκπαίδευση για την Αειφόρο Ανάπτυξη

**Υλικά:** Φύλλο Εργασίας

**Προσδοκώμενα αποτελέσματα:** Οι μαθητές και οι μαθήτριες αναμένεται

* Να αποτυπώσουν τις προσλαμβάνουσες γνώσεις και δεξιότητες του συγκεκριμένου προγράμματος.
* Να αξιολογήσουν την εμπειρία τους (γνωστικά και συναισθηματικά).
* Να αποφασίσουν/ οργανώσουν τη διάχυση του προγράμματος.

ΟΔΗΓΙΕΣ

Με το 7ο Εεργαστήριο ολοκληρώνεται το πρόγραμμα: *Μουσεία και Αειφόρος Ανάπτυξη.* Οι προτεινόμενες δραστηριότητες στοχεύουν

**(α)** στην αξιολόγηση του προγράμματος και

**(β)** στην οργάνωση διάχυσής του.

1. Σχετικά με το **(α)** η τάξη ετοιμάζεται να φτιάξει το Εφημεριδάκι της, επιλέγοντας τον τίτλο από το πρόγραμμα (Ιδεοθύελλα, κύκλος συζήτησης, **δες Εγχειρίδια-Οδηγοί**) με όσα έμαθε και βίωσε κατά τη διάρκεια του προγράμματος.
2. Οι μαθητές/τριες αντλούν το υλικό τους από τις δραστηριότητες των εργαστηρίων, το portfolio τους και τη δημιουργικότητά τους και προτείνουν, ατομικά, την εργασία που θα ήθελαν να περιέχεται στην εφημερίδα με το όνομά τους (μπορεί να είναι κείμενο, εικόνα, ποιηματάκι, πρόταση/ πληροφορίες για κάποιο μουσείο κλπ.).
3. Ανά ομάδα φτιάχνουν τις σελίδες τους (κολλάζ), σε χαρτί Α3 (ένα για κάθε ομάδα). Όταν ολοκληρώσουν τα παραδίδουν στον/στην εκπαιδευτικό για να κάνει την τελική σύνθεση, αναπαράγονται και μοιράζονται σε όλους/ες τους/τις μαθητές/τριες.
4. Κατόπιν ο/η εκπαιδευτικός τους μοιράζει το **Φύλλο Εργασίας**, με σκοπό την ατομική τους αξιολόγηση.
5. Σχετικά με το **(β)** έχουν ήδη ετοιμάσει τη σχολειοσκευή τους, οπότε μπορούν να τη δείξουν στις άλλες τάξεις. Η δημιουργία του Μουσείου της τάξης ή του σχολείου συντελεί στη διάχυση και βιωσιμότητα του προγράμματος.
6. **Εναλλακτική Πρόταση:** Στη δημιουργία της Εφημερίδας μπορούν να συμβάλλουν διάφορες ειδικότητες εκπαιδευτικών!

ΑΞΙΟΛΟΓΗΣΗ

***Portfolio****: Εφημερίδα, Φύλλο Εργασίας*

Σταυρόλεξο, λύση: ΙΣΤΟΡΙΚΑ, ΦΑΪ, ΠΕΡΙΒΑΛΛΟΝ, ΞΕΝΑΓΟΙ, ΝΑΥΤΙΚΟ, ΠΡΟΓΡΑΜΜΑ, ΕΛΙΑΣ, ΑΣΦΑΛΗΣ