**Δεξιότητες**

Κριτική σκέψη, Συνεργασία, Επικοινωνία

**ΕΡΓΑΣΤΗΡΙΟ 1**. «Γνωριζόμαστε, συνεργαζόμαστε, διερευνούμε»

**Διάρκεια:** 90΄ (δύο διδακτικές ώρες)

**Περιεχόμενο:** Γνωριμία με την ομάδα,συμβόλαιο τάξης,Αειφόρος Ανάπτυξη

**Υλικά:** Μαρκαδόροι, χαρτί Α5, μισό χαρτί του μέτρου, φύλλα ντοσιέ

Φύλλο Εργασίας

**Εποπτικό υλικό:** Θεματικόςκατάλογος Μουσείων και Συλλογών της Ελλάδας**.** Πηγή: <http://odysseus.culture.gr/h/1/gh110.jsp>

**Προσδοκώμενα αποτελέσματα:** Οι μαθητές και οι μαθήτριες αναμένεται

* Να γνωριστούν, να χωριστούν σε ομάδες, να επαναπλαισιώσουν το συμβόλαιο της τάξης
* Να αναλύσουν τις παραμέτρους του θέματος
* Να αναγνωρίζουν τα είδη των μουσείων και το περιεχόμενό τους
* Να συνδέουν είδη μουσείων με τις διαστάσεις της Αειφόρου Ανάπτυξης

ΟΔΗΓΙΕΣ

1. Μοιράζεται στους μαθητές/τριες το **Φύλλο Εργασίας**, ζητείται να κινηθούν στην αίθουσα και, σε 5΄- 7΄, να εντοπίσουν και να αντιστοιχίσουν όσο περισσότερους/ες συμμαθητές/τριές τους με τα ερωτήματα.
2. Στον κύκλο συζήτησης, λέει ο καθένας/μία τι βρήκε, μέσα από αλληλοσυμπληρώσεις εντοπίζονται οι ομοιότητες και, με βάση αυτές, χωρίζονται οι ομάδες (4 - 5 ατόμων).
3. Κάθε ομάδα συζητά τους κανόνες που διασφαλίζουν μια καλή συνεργασία, επιλέγει τους 2 πιο σημαντικούς και τους ανακοινώνει στην Ολομέλεια.
4. Μετά από συζήτηση, αποφασίζονται οι τελικοί κανόνες (έως 10) και μια ομάδα αναλαμβάνει να τους μεταφέρει στο χαρτί του μέτρου και να τους αναρτήσει στην τάξη.
5. Οι μαθητές/τριες εντοπίζουν τη λέξη που επαναλαμβάνεται στο **Φύλλο Εργασίας**, προκύπτει ότι το θέμα του προγράμματος έχει σχέση με τα Μουσεία και ο/η εκπαιδευτικός κάνει τη σύνδεση με Φυσικό Περιβάλλον, Κοινωνική Οργάνωση και Οικονομική ζωή (πυλώνες της Αειφόρου Ανάπτυξης).
6. Με τη μέθοδο της Ιδεοθύελλας, οι μαθητές/τριες, συμπληρώνουν τα επί μέρους στοιχεία της κάθε διάστασης σε 3 ταμπλό, ένα για καθεμιά.
7. Μοιράζεται ο Θεματικός Κατάλογος Μουσείων και Συλλογών της Ελλάδας **(Εποπτικό Υλικό)**.
8. Ακολουθεί σύντομη συζήτηση και αντιστοίχιση της κάθε θεματικής με τα στοιχεία των τριών διαστάσεων της Αειφόρου Ανάπτυξης.

ΑΞΙΟΛΟΓΗΣΗ

***Potfolio****: Φύλλο Εργασίας, Εποπτικό Υλικό, σημειώσεις: τι έμαθα σήμερα*

Θεματικόςκατάλογος Μουσείων και Συλλογών της Ελλάδας**.**

Πηγή<http://odysseus.culture.gr/h/1/gh110.jsp>

|  |
| --- |
| **Μουσεία** |
| **Αρχαιολογικά** |
| **Βυζαντινά- Μεταβυζαντινά** |
| **Διαχρονικά** |
| **Ιστορικά & Λαογραφικά** |
| **Εικαστικών Τεχνών** |
| **Θέατρου** |
| **Κινηματογράφου** |
| **Μουσικής** |
| **Φωτογραφίας** |
| **Ναυτικά** |
| **Ειδικού ενδιαφέροντος** |
| **Ασιατικής Τέχνης** |
| **Επιστήμης & Τεχνολογίας** |
| **Φυσικής Ιστορίας** |
| **Με θέμα Ειδικού Ενδιαφέροντος** |